《题李仲谦昆仲程门立雪图》
明代·湛若水

亭亭高明家，廓然似吾庐。
吾庐夫何如，天下之广居。
入门对两生，无乃游杨欤。
闻有立雪贤，雪深三尺馀。
伊川不可作，举世无师儒。
两生侍立门，又如濂溪徒。
闻有吟卉姿，清风满八区。
世无无极翁，谁传太极乎。
太极在予心，风雪皆真吾。
妆之还灵府，请君卷此图。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。